Naționala României, înfrângere în semifinalele Rugby Europe Championship, contra Georgiei
- Nicolae Comănescu
- 2 martie 2024, 18:21
Naționala României a fost învinsă fără drept de apel, sâmbătă, de reprezentativa similară a Georgiei, scor 5-43, în semifinalele Rugby Europe Championship.
Reprezentativa României a fost învinsă fără drept de apel de Georgia, cu scorul de 43-5 (10-0), sâmbătă, la Tbilisi, în semifinalele Rugby Europe Championship 2024.
''Stejarii'' au făcut faţă valoroşilor adversari doar în prima repriză, după care Lelos s-au dezlănţuit, reuşind eseu după eseu în repriza secundă.
Rugby. România, eșec usturător la Tbilisi, contra Georgiei
Akaki Tabuţadze a marcat trei eseuri (4, 37, 75), celelalte patru ale georgienilor fiind semnate de Mirian Modebadze (50), Beka Gorgadze (56), Luka Ivanişvili (64) şi Demur Tapladze (80), dintre care patru au fost transformate, de Vasil Lobjanidze (52), Davit Niniaşvili (65), Tedo Abjandadze (79, 80+3).
Cu acest succes, georgienii au câştigat şi Cupa Antim Ivireanu, trofeu pe care cele două echipe şi-l dispută din 2002, în ultimii ani, acesta fiind câştigat de Lelos.
Echipa României va juca finala mică, urmând să înfrunte pe 17 martie, la Paris, pe Stade Jean Bouin, învinsa din a doua semifinală, care va opune duminică formaţiile Spaniei şi Portugaliei.
La Tbilisi au evoluat echipele:
Georgia: 1. Ghiorghi Ahaladze, 2. Vano Karkadze, 3. Irakli Apţiauri, 4. Miheili Babunaşvili, 5. Ghiorghi Javahia, 6. Ilia Spanderaşili, 7. Beka Gorgadze, 8. Tornike Jalagonia, 9. Vasil Lobjanidze, 10. Luka Matkava, 11. Davit Niniaşvili, 12. Merab Şarikadze (căpitan), 13. Ghiorghi Kveseladze, 14. Akaki Tabuţadze, 15. Mirian Modebadze. Antrenor: Richard Cockerill. Rezerve: 16. Luka Nioradze, 17. Ghiorghi Mamaiaşvili, 18. Aleksandr Kuntelia, 19. Grigor Kerdikoşvili, 20. Luka Ivanişvili, 21. Miheil Alania, 22. Tedo Abjandadze, 23. Demur Tapladze.
România: 1. Iulian Hartig (Bassin d'Arcachon), 2. Florin Bărdaşu (CS Rapid), 3. Vasile Bălan (CSA Steaua), 4. Ionuţ Lucian Mureşan (SCM USV Timişoara), 5. Ştefan Iancu (CSM Ştiinţa Baia Mare), 6. Dragoş Ser (SCM USV Timişoara), 7. Vlad Neculau (SCM USV Timişoara), 8. Damian Strătilă (CSA Steaua), 9. Gabriel Rupanu (SCM USV Timişoara) 10. Alin Conache (CSA Steaua), 11. Manumua Tevita (SCM USV Timişoara), 12. Fonovai Tangimana (CS Rapid), 13. Gabriel Pop (GDC Cascais), 14. Ionuţ Dumitru (CSA Steaua), 15. Marius Simionescu (SCM USV Timişoara). Rezerve: 16. Robert Irimescu (CSM Ştiinţa Baia Mare), 17. Alexandru Savin (CS Rapid), 18. Thomas Creţu (Stade Aurillac), 19. Andrei Mahu (Massy), 20. Adrian Mitu (Pau), 21. Florin Surugiu (CS Rapid), 22. Daniel Plai (SCM USV Timişoara), 23. Ovidiu Neagu (CS Dinamo).
Staff: David Gerard - antrenor principal, Jonathan Edward Brooks Callard - antrenor cu treisferturile şi atac, Simon Maisuradze - antrenor înaintare, Raphael Francois Saint-Andre - antrenor asistent cu treisferturile şi îndemânare (skills), Michael Dallery - antrenor principal cu pregătirea fizică, Paul Cere-Labourdette - antrenor secund cu pregătirea fizică & GPS, Daniel Carpo - antrenor secund cu pregătirea fizică & GPS, Daniel Răzvan Wanya Crîngu - medic, Marius Lică Todosi - kinetoterapeut, David Popa - analist video.
sursa: Agerpres